Nafarroako Parlamentuko Mahaiak, 2018ko martxoaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Erlijio Islamikoaren ikasgaia ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 19an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Hezkuntzako kontseilariak martxoaren 13an Legebiltzarreko Hezkuntza Batzordean egindako agerraldian adierazi zuen Erlijio Islamikoaren ikasgaia ezarriko zela beharbada Haur Hezkuntzako bigarren zikloko lehen mailan, Nafarroako ikastetxeetan.

Agerraldian zehar galdetu zitzaion Haur eta Lehen Hezkuntzako nahiz Bigarren Hezkuntzako gainontzeko ikasleei buruz eta Erlijio Islamikoaren ikasgaia ezartzeko aukerari buruz, baina ez zuen deus ere esan.

Hori dela eta, honako galdera hau egin nahi diogu kontseilariari:

Departamentuaren ustez, araudi indarduna ez betetzea eta eskubideak ez onartzea al da ikasle horiei Erlijio Islamikoaren ikasgaia ezartzeko aukerarik ez ematea, legeak ezarritako betekizun guztiak betetzen dituztenean?

Departamentuaren ustez, araudi indarduna ez betetzea eta eskubideak ez onartzea al da beste autonomia erkidego batzuek beren erkidegoetako ikastetxeetan Erlijio Islamikoaren ikasgaia orain arte ez ezartzeko erabakia hartu izana?

Haur Hezkuntzako bigarren zikloko lehenengo mailakoez bestelako zenbat ikaslek eskatu dute Erlijio Islamikoaren ikasgaia? Zehaztu ikastetxea, maila, hezkuntza-etapa eta hizkuntza-ereduak.

Corellan, 2018ko martxoaren 13an

Foru parlamentaria: Alberto Catalán Higueras